Sjálfstæðisflokkurinn er í frjálsu falli í könnunum MMR og hefur aldrei mælst með minna fylgi . Flokkurinn er samt stærstur allra , en möguleikar hans í ríkisstjórnarstarfi virðast ekki margir . Þeir eru þó fleiri en hjá Miðflokknum , sem er geislavirkur í íslenskri pólitík sem stendur . Líklegast er , miðað við stöðu mála nú , að reynt yrði að mynda einhverskonar afbrigði af þeirri stjórn sem stýrt hefur Reykjavík að mestu undanfarna áratugi ef kosið yrði í dag . Sjálfstæðisflokkurinn er í frjálsu falli í könnunum MMR og hefur aldrei mælst með minna fylgi . Flokkurinn er samt stærstur allra , en möguleikar hans í ríkisstjórnarstarfi virðast ekki margir . Þeir eru þó fleiri en hjá Miðflokknum , sem er geislavirkur í íslenskri pólitík sem stendur . Líklegast er , miðað við stöðu mála nú , að reynt yrði að mynda einhverskonar afbrigði af þeirri stjórn sem stýrt hefur Reykjavík að mestu undanfarna áratugi ef kosið yrði í dag . Sjálfstæðisflokkurinn heldur áfram að tapa fylgi , samkvæmt könnunum MMR . Þessi stærsti stjórnmálaflokkur landsins , sem lengi gekk að um 40 prósent fylgi vísu , mældist í fyrsta sinn með undir 20 prósent fylgi í könnunum MMR í júlí síðastliðnum . Hann var á svipuðum slóðum í ágúst en í nýjustu könnun fyrirtækisins , sem var framkvæmd daganna 9. til 16. september , var fylgi hans komið niður í 18,3 prósent . Það er lægsta fylgi sem Sjálfstæðisflokkurinn hefur mælst með í könnunum MMR . Frá síðustu kosningum , þegar flokkurinn fékk 25,2 prósent atkvæða , hefur hann tapað 6,9 prósentustigum , eða um 27 prósent af fylgi sínu . Þegar horft er lengra aftur , til kosninganna 2016 , er fylgistapið 10,7 prósentustig . Það þýðir að 37 prósent af kjósendum Sjálfstæðisflokksins hefur yfirgefið hann frá því að talið var upp úr kjörkössunum í október 2016 . Versta niðurstaða Sjálfstæðisflokksins í kosningunum í sögunni var í fyrstu þingkosningunum sem haldnar voru eftir bankahrun , vorið 2009 . Þá fékk flokkurinn 23,7 prósent atkvæða . Ljóst er að ef kosið yrði í dag , og niðurstaðan yrði í takt við nýjustu könnun MMR , þá myndi Sjálfstæðisflokkurinn fá sína verstu útreið nokkru sinni , en yrði samt sem áður stærsti flokkur landsins . Jafnvel þótt að stuðst sé við efri vikmörk í könnuninni þá er fylgi Sjálfstæðisflokks einungis 21,4 prósent . Ef horft er á neðri mörk könnunarinnar mælist fylgið 15,2 prósent . Auglýsing Ef septemberkönnun MMR yrði niðurstaða kosninga myndu líklegast 7,6 prósent atkvæða falla niður dauð . Þ.e. Flokkur fólksins ( 4,0 prósent ) myndi falla af þingi og Sósíalistaflokkur Íslands ( 2,0 prósent ) myndi ekki ná inn . Þá sögðust 1,6 prósent svarenda að þeir ætluðu að kjósa annað . Miðað við það yrðu flokkarnir á þingi sjö , í stað átta eins og nú er . Ríkisstjórnarflokkarnir , sem standa að ríkisstjórn Katrínar Jakobsdóttur , gætu vænst þess að fá 29 þingmenn . Það myndi ekki duga og stjórnin yrði því fallinn . Þar af gæti Sjálfstæðisflokkurinn búist við að fá 12 , í besta falli 13 , þingmenn kjörna . Það er átta til níu færri en flokkurinn fékk 2016 og þremur til fjórum færri en hann hefur nú . Vert er þó að muna að enn er rúmt eitt og hálft ár eftir af kjörtímabilinu . Og vika er langur tími í pólitík . Samfylkingin tapar mestu milli mánaða Samfylkingin , sem átti við stofnun að verða einhverskonar mótvægisturn við Sjálfstæðisflokkinn í íslenskum stjórnmálum , er langt frá þeirri stöðu sem flokkurinn var í þegar hann fékk 31 prósent atkvæða í kosningunum 2003 . Árið 2016 var flokkurinn nálægt því að þurrkast út af þingi , fékk 5,7 prósent atkvæða og einn kjördæmakjörinn þingmann , núverandi formanninn Loga Einarsson . Síðan þá hefur flokkurinn braggast umtalsvert , fékk rúmlega tvöfalt meira fylgi í kosningunum 2017 en árið áður og hefur mælst með meira fylgi en kom upp úr kössunum þá í nánast öllum könnunum MMR á þessu kjörtímabili . Mest mældist fylgið 19,8 prósent fyrir ári síðan en hefur dalað umtalsvert frá þeim tíma . Nú segjast 14,8 prósent að þeir myndu kjósa flokkinn , en þeim fækkaði um tvö prósentustig milli ágúst og september . Enginn einn flokkur missti meira fylgi milli mánaða . Þessi staða myndi skila Samfylkingunni um tíu þingmönnum . Hinir flokkarnir á hinni sjálfskilgreindu frjálslyndu miðju , Píratar og Viðreisn , taka það fylgi sem Samfylkingin tapar . Alls segjast 12,4 prósent kjósenda að þeir myndu kjósa Pírata nú sem myndi þýða betri útkomu fyrir flokkinn en í kosningunum 2017 en verri en þegar talið var upp úr kjörkössunum 2016 , þegar Píratar fengu 14,5 prósent atkvæða . Það myndi líklega skila um átta þingmönnum í hús . Auglýsing Viðreisn nálgast sömuleiðis það fylgi sem flokkurinn fékk árið 2016 ( 10,5 prósent ) en í dag segjast 10,2 prósent ætla að kjósa flokkinn . Það er 52 prósent fleiri en kusu hann í október 2017 . Fjöldi þingmanna Viðreisnar myndi þá vaxa upp í sjö talsins . Það eru jafnmargir þingmenn og flokkurinn fékk í kosningunum 2016 en þremur fleiri en hann fékk síðast þegar kosið var . Samanlagt er fylgi þessara þriggja flokka , Samfylkingar , Pírata og Viðreisnar , afar stöðugt . Það mælist nú 37,4 prósent og hefur haldist á þeim slóðum meira og minna allt kjörtímabilið . Allir mælast þeir með meira fylgi en þeir fengu í október 2017 . Saman fengu flokkarnir þrír 28 prósent þá og því um umtalsverða fylgisaukningu blokkarinnar að ræða . Formaður Samfylkingarinnar sagði í viðtali við Mannlíf í janúar að hann vildi mynda ríkisstjórn með Viðreisn , Pírötum og Vinstri grænum . Það er sama mynstur og stýrir nú málum í Reykjavíkurborg . Að óbreyttu , miðað við könnun MMR , gæti sá kapall gengið upp . Flokkarnir gætu búist við því að fá 25 þingmenn og þyrftu þá að bæta sjö við sig til að geta myndað meirihlutastjórn . Þeir þingmenn eru í boði . Fjögurra flokka stjórn með Vinstri grænum eða Framsókn Flokkur forsætisráðherrans mælist nefnilega með 12,8 prósent fylgi og bætir ágætlega við sig milli mánaða . Vinstri græn eru þó enn langt frá kjörfylgi sínu , 16,9 prósent . Enn vantar að um fjórðungur kjósenda skili sér aftur til að sá árangur verði jafnaður . Þingmönnum flokksins myndi líkast til fækka um einn og verða níu . Flokkurinn gæti því myndað fjögurra flokka Reykjavíkurríkisstjórn með ofangreindum þremur flokkum sem hefði fimm þingmanna meirihluta . Það gæti Framsóknarflokkurinn lika gert . Hann virðist á ágætis flugi og bætir vel við sig á milli mánaða . Alls segjast 11,8 prósent kjósenda að þeir myndu kjósa þann flokk ef gengið yrði til kosninga í dag , sem er 1,1 prósentustigi meira en hann fékk í kosningunum 2017 . Þingmannafjöldin yrði þó sá sami og nú , eða átta talsins . Hann gæti dugað til að mynda þriggja þingmanna meirihluta með Samfylkingu , Pírötum og Viðreisn . Það virðast ekki margir augljósir kostir í stöðunni fyrir Bjarna Benediktsson að halda völdum miðað við stöðu mála í könnunum . En hann hefur sýnt að Sjálfstæðisflokkurinn getur náð að auka fylgi sitt á ögurstundu og komið sér í oddastöðu . Mynd : Bára Huld Beck Þá má ekki útiloka að Samfylkingin , Píratar , Framsókn og Vinstri græn myndu skoða myndun stjórnar . Saman mælast þessir flokkar með um 35 þingmenn og rúman meirihluta . Ómögulegt að mynda einhvers konar hægri stjórn Það virðist erfiðara að sjá stjórnarmynstur sem gæti virkað í hægra hólfi stjórnmálanna . Miðflokkurinn , sem var upphaflega klofningsframboð úr Framsóknarflokknum , hefur bætt nákvæmlega jafn miklu fylgi við sig og gamli móðurflokkurinn , eða 1,1 prósentustigi , frá síðustu kosningum . Alls segjast 12 prósent landsmanna að þeir myndu kjósa þann flokk sem gerir hann 0,2 prósentustigum stærri en Framsókn , en það er ekki marktækur munur . Hann er því orðinn nokkuð umsvifamikið afl í íhaldssamasta , og þjóðernissinnaðasta , hólfinu á hægri ás stjórnmálanna og gæti vænst þess að fá átta þingmenn ef kosið yrði í dag , einum færri en flokkurinn er með í dag . Það verður þó að taka með í dæmið að tveimur þingmenn Flokks fólksins gengu til liðs við Miðflokkinn í byrjun árs eftir að þeir voru reknir úr flokknum sem þeir voru kjörnir á þing fyrir vegna Klausturmálsins . Ef einungis er horft á fylgi flokka sem raða sér upp á þeim anga mætti ætla að ríkisstjórn Sjálfstæðisflokks , Miðflokks , Framsóknarflokks og Viðreisnar væri möguleg . Slík myndi hafa 35 þingmenn . Miðað við niðurstöðu könnunar MMR á myndi hann geta orðið fjórða hjólið undir núverandi ríkisstjórn og tryggt henni meirihluta , en engar líkur eru á því að Vinstri græn eða Framsókn myndu starfa með Miðflokknum og litlar líkur eru á samstarfi við Sjálfstæðisflokkinn sem stendur , sérstaklega eftir deilurnar um þriðja orkupakkann . Enginn hinna stjórnarandstöðuflokkanna hugnast samstarf við Miðflokkinn undir nokkrum kringumstæðum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .